વેસ્ટ ઈન્ડિઝના અને આઈપીએલ-11 સ્પર્ધામાં કિંગ્સ ઈલેવન પંજાબ વતી રમતા ફટકાબાજ બેટ્સમેન ક્રિસ્ટોફર (ક્રિસ) ગેલે 19 એપ્રિલ, ગુરુવારે સનરાઈઝર્સ હૈદરાબાદ સામેની લીગ મેચમાં સદી ફટકારી દીધી. એના 104 રનના દાવના જોરે પંજાબે પોતાના હિસ્સાની 20 ઓવરમાં 3 વિકેટે 193 રન કર્યા અને ત્યારબાદ પંજાબના બોલરોએ હૈદરાબાદની ટીમના સ્કોરને 20 ઓવરમાં 4 વિકેટે 178 રન સુધી સીમિત રાખી એને 15-રનથી પરાજય આપ્યો. ૩૮ વર્ષના ગેલે 11 સિક્સ અને એક બાઉન્ડરી સાથે 104 રન ફટકાર્યા. એનો સ્ટ્રાઈક રેટ હતો 165.07.